club47031643
Jурук керегинде сöс. (Кудайдыҥ бичимели). Jазап, чын оҥдогор..."Амаду Алтай" газеттеҥ алынган.

Jурук тынду, jурук ээлÿ. Jурукчы кижи бойыныҥ  бастыра кÿÿнин jурукка салат. Jурукчыныҥ  бастыра бар кÿчи, jымыруузы, ончо jурукка ууланат. Ээленип калган jурукчы ла беришпес. Оныҥ  айландыра ээлери, тöстöри кöптöп jыга согордоҥ  до айабас. Ээлÿ jурукчыныҥ jуругы кайдынып, кожоҥдоп, тындалап турар. Андый jурукты уурдарга да, jыртарга да, кирлÿ, караҥуй jерге тударга да jарабас. Ай, Алтайы, агаш - тажы, аржан - кутук суулары jуралган jуруктаҥ  сÿрекей jакшы jымыру jайылат. Сÿрнÿгип jÿрген кижи андый jуруктаҥ, оныҥ  айландырагы jымырузынаҥ  эмделе де берет. Курсак - тамак jуралза jакшы, jакшыга тартылып, айыл - jуртта ток амыр энчÿ шокшоор. Бодоп ло jурук база такпас керек. Кажы ла jурукта бойыныҥ турар, илинер jери бар. Келишпес айылга барза, ол эмезе келишпес jерге илилзе, jурук оҥтоп, санааркап та турар. Андый айылда чур - чуманак та коп, jадын - jÿрÿми де jаранбас болор. Jурукчынын кылык - jаны jурап jаткан öйдö солуна берет. Ол jурукты озо бажында, оноҥ кöгÿс ажыра кöрöт. Там ла там jурукка кирип бараатса, ого ары jанынаҥ  айттыру келип, колы бойы ла барып jадар. Курчууга кире берер. Jурукчыны jаман кöрÿп, базынып, тöгÿндеерге, ачындырарга, согорго jарабас. Jурукчы кандый ла öйгö  барар аргалу: öткöн дö, келер де, эмдиги де. Jурукчы суранза, ого буудак болуп, каткырып öчööргö jарабас. Jурукчы улуска кÿчи jеткенче болужып jÿрзе, оныҥ  бойынын ээлери ого болужып 1урер. 1урукчы кижиге 1акшы эдип, оныҥ  кöдÿрип, сÿÿндирип jÿрген кижиниҥ  бойына база jакшызы келер. Jурукчыныҥ  ла jуруктарыныҥ  ээлери андый кижини база корулап, болужып алдында jолын ачып берер. АЛТАЙ КУДАЙЫНАҤ  СУРАНЫП, АЙДЫНЫП JӰРГЕН JУРУКЧЫ - ЭЭЛӰ JУРУКЧЫ. JУРУКЧЫГА БОЙЫНА БАЗА АЖЫНБАС, АЧЫРКАБАС КЕРЕК. JУРУК САДАЛА АЛГАН АКЧАЗЫНАҤ НЕМЕГЕ JЕДИНБЕЙ JӰРГЕН УЛУСКА, БАЛА - БАРКАГА, КЕНЕК - КЕРТИККЕ СӰӰНЧИ ЭДИП, ОЛ УЛУСТЫҤ АЛКЫЖЫ, БЫЙАНЫ JЕТСИН ДЕП, БИР КИЧИНЕКТЕҤ  ДЕ БОЛЗО JЕДИШТИРЕР КЕРЕК.